OzLabs/hebrew-wiki-articles huggingface dataset:
1968 בארצות הברית

1968 בארצות הברית הייתה השנה בה חגגה ארצות הברית 192 שנה מיום היווסדה.

== הנהגה ==
* הנשיא: לינדון ג'ונסון (המפלגה הדמוקרטית)
* סגן הנשיא: יוברט האמפרי (המפלגה הדמוקרטית)

== אירועים בולטים ==

* 16 במרץ – מלחמת וייטנאם: טבח מי ליי – חיילים אמריקנים רוצחים מאות אזרחים וייטנאמים לא חמושים בעיצומה של מלחמת וייטנאם. כאשר האירוע התפרסם לבסוף בנובמבר 1969, הוא עורר זעם רב ברחבי העולם והוביל לכך שרבים בארצות הברית החלו להתנגד למעורבות האמריקנית במלחמת וייטנאם. 
* 4 באפריל – מרתין לותר קינג נרצח על ידי ג'יימס ארל ריי בעת ששהה במוטל בממפיס, טנסי.
* 5 ביוני – מהגר נוצרי-פלסטיני בן 24 בשם סירחאן סירחאן יורה ופוצע באופן אנוש את המועמד לנשיאות רוברט קנדי במלון אמבסדור בלוס אנג'לס שבקליפורניה. רוברט קנדי מת למחרת.
* 22–30 באוגוסט – עימות אלים בקנה מידה גדול נערך בשיקגו בין כוחות משטרה למפגינים אשר הפגינו נגד מלחמת וייטנאם מחוץ לכינוס של הוועידה הדמוקרטית הארצית. העימות והמשפט שנערך לשבעה ממנהיגי המפגינים לאחר מכן זכו לסיקור תקשורתי נרחב באותה העת.
* 11 באוקטובר – ממריאה מעבורת החלל אפולו 7
* 5 בנובמבר – ריצ'רד ניקסון מנצח במערכת הבחירות הנשיאותיות ה-46 של ארצות הברית
* 21 בדצמבר – החללית אפולו 8 משוגרת לירח 
* 27 בדצמבר – אפולו 8, החללית הראשונה בתוכנית אפולו, שבה לכדור הארץ 

<gallery widths="180px" heights="120px" perrow="3">
File:ElectoralCollege1968.svg|5 בנובמבר: ריצ'רד ניקסון מנצח במערכת הבחירות הנשיאותיות ה-46 של ארצות הברית
File:As08-16-2593.jpg|צוות אפולו 8 מצלם לראשונה בהיסטוריה את כדור הארץ כולו
</gallery>

== נולדו ==
* 14 בינואר – אל אל קול ג'יי, ראפר ושחקן אמריקאי
* 1 בפברואר – ליסה מארי פרסלי, זמרת אמריקאית
* 12 בפברואר – ג'וש ברולין, שחקן אמריקאי
* 18 בפברואר – מולי רינגוולד, שחקנית אמריקאית
*14 אפריל – אנתוני מייקל הול, שחקן
* 19 באפריל – אשלי ג'אד, שחקנית אמריקאית
* 12 במאי – טוני הוק, ספורטאי סקייטבורדינג אמריקאי
* 10 ביוני – ביל בר, סטנדאפיסט ושחקן אמריקאי
* 24 ביולי – קריסטין צ'נוות', שחקנית, מדבבת וזמרת אמריקאית
* 30 ביולי – טרי קרוז, שחקן אמריקאי
* 9 באוגוסט – ג'יליאן אנדרסון, שחקנית אמריקאית-בריטית
* 16 בספטמבר – מארק אנתוני, שחקן אמריקאי
* 25 בספטמבר – ויל סמית', שחקן וראפר אמריקאי
* 11 באוקטובר – ג'יין קרקובסקי, שחקנית אמריקאית
* 10 בנובמבר – טרייסי מורגן, סטנדאפיסט אמריקאי ושחקן 
* 18 בנובמבר – אוון וילסון, שחקן אמריקאי 
* 2 בדצמבר – לוסי ליו, שחקנית אמריקאית 
* 3 בדצמבר – ברנדן פרייזר, שחקן אמריקאי

== נפטרו ==
[[רוברט קנדי]]
* 4 באפריל – מרטין לותר קינג, פעיל למען זכויות שוות לאפרו-אמריקאים בארצות הברית, נרצח על ידי מתנקש, ג'יימס ארל ריי (נולד ב-1929) 
* 1 ביוני – הלן קלר, סופרת אמריקאית (נולדה ב-1880) 
* 6 ביוני – רוברט קנדי, התובע הכללי של ארצות הברית, סנטור, ומועמד לנשיאות (נולד ב-1925) 
* 25 בנובמבר – אפטון סינקלר, סופר אמריקאי (נולד ב-1878) 
* 20 בדצמבר – ג'ון סטיינבק, סופר אמריקאי (נולד ב-1902) 

== קישורים חיצוניים ==

*
הורמון אנטימילריאני

Anti-Müllerian hormone או AMH הוא הורמון המופרש מבלוטת המין ואחראי לתפקוד תקין של האשכים והשחלות. שמות נוספים להורמון הם:
* Müllerian-inhibiting substance - MIS
* Müllerian inhibiting factor - MIF
* Müllerian-inhibiting hormone - MIH

==AMH בגברים==
AMH מופרש על ידי תאי סרטולי שבאשכים במהלך ההתפתחות העוברית. תפקידו העיקרי הוא ניוון של צינורות מילר שללא הפרשת ההורמון היו מתפתחים לצינורות מובילי ביצית (חצוצרה) ורחם. בנוסף, הוא קשור לירידת האשכים לכיס האשכים.

בהיעדר AMH, יתפתחו שתי מערכות הובלה בתינוק - נקבית וזכרית. הדבר קורה למשל בהפרעה מסוג Persistent Mullerian duct syndrome (בראשי תיבות PMDS). האבחנה בכך קלה, מפני שבהיעדר AMH האשכים לא יורדים לכיס האשכים.

==AMH בנשים==
AMH הוא גם תוצר של תאי גרנולוזה של זקיקים טרום-אנטראליים וקטנים בנשים. ככזה, AMH קיים רק בשחלה עד גיל המעבר. ייצור AMH מווסת את הפוליקולוגנזה על ידי עיכוב גיוס זקיקים אחרים על מנת ליצור זקיק הדומיננטי יחיד, ולאחר מכן ייצור AMH פוחת. כתוצר של תאי הגרנולוזה, העוטפים כל ביצית ומספקים לה אנרגיה, AMH יכול לשמש גם כסמן ביולוגי מולקולרי לגודל היחסי של הרזרבה השחלתית.[18] בבני אדם, זה מועיל מכיוון שניתן להשתמש בכמות הAMH כסמן לכמות התאים ברזרבה הזקיקית וכך לחזות את מועד גיל המעבר (באישה אחרי גיל המעבר כמות הAMH אפסית). AMH יכול לשמש גם כסמן לתפקוד לקוי של השחלות, כגון בנשים עם תסמונת שחלות פוליציסטיות (PCOS).

== ראו גם ==
* הורמון
* טסטוסטרון
* אשך
* אינטרסקס
* אלפרד ז'וסט – מגלה ההורמון

==קישורים חיצוניים==

קטגוריה:הורמונים
קטגוריה:הורמוני מין
סביבון מתהפך

סביבון מתהפך עובר תוך כדי סיבוב ממצב בו ידית הסביבון פונה מעלה לסיבוב על הידית עצמה.
סביבון מתהפך הוא סביבון שמעוצב כך שבעת סיבוב מהיר, ציר הסיבוב שלו מתהפך כך שידית הסביבון פונה כלפי מטה וגוף הסביבון פונה מעלה. לרוב הסביבון מעוצב ככדור, שחלקו העליון חסר, וממנו בולטת ידית הסביבון. צורת הסביבון מעוצבת כך שידית הסביבון גורמת לתנודות סביב ציר הסיבוב ההתחלתי של הסביבון. בגלל צורתו הכדורית של גוף הסביבון, נקודת המגע עם המשטח עליו הסביבון נע משתנה. שינוי נקודת המגע של הסביבון במשטח גורמת לכך שהסביבון מתגלגל על צידו ובשלב זה בליטת ידית הסביבון גורמת להטייתו של חלקו העליון כלפי מטה, עד להיפוכו השלם, כתוצאה מפעולת מומנטי כוח החיכוך. עם זאת, תיאור מתמטי מדויק של תנועת הסביבון אינו פשוט כלל.

בהיפוך מרכז המסה של הסביבון עולה, ולכן הוא מרוויח אנרגיה פוטנציאלית, זאת על חשבון אנרגיה קינטית האובדת מהחיכוך עם המשטח.

==קישורים חיצוניים==
*[http://v3.espacenet.com/publicationDetails/biblio?CC=DE&NR=63261&KC=&FT=E פטנט על סביבון מתהפך משנת 1892]
* 
*[http://www.xs4all.nl/~fabilsen/tippe-top.pdf תיאור הכוחות הפועלים על סביבון מתהפך]

קטגוריה:צעצועי מדע
קטגוריה:מכניקה
קטגוריה:סביבונים
קופת חולים עממית

לוגו קופת חולים עממית
[[אחות במרפאה של קופת חולים עממית במוסד החינוכי לעליית הנוער במגדיאל, 1952]]
קופת חולים עממית הייתה קופת חולים "בלתי מפלגתית" שנוסדה במטרה לספק שירותי רפואה להתאחדות האיכרים ולהתיישבות העובדת שלא נכללה בהסתדרות הכללית (כמו למשל משקי חבר החקלאים הלאומיים, האיחוד החקלאי ואיכרים עצמאיים במושבות). קופת החולים נוסדה בשנת 1931 על ידי הדסה ובשנת 1974 התאחדה עם קופת חולים של הציונים הכלליים, כך נוצרה קופת חולים מאוחדת.

==הקמה==
יוזמה להקמת קופת חולים עממית לבני המעמד הבינוני עלתה על ידי ד"ר ראובן כצנלסון והתאחדות המעמד הבינוני בשנת 1930 ואף החל רישום לקופה. אולם היוזמה נתקלה בקשיים ובספטמבר 1931 יצאה התאחדות המעמד הבינוני בקריאה לסיוע במימוש היוזמה.
במרץ 1931 קרא כצנלסון לייסד "קופת חולים עממית" בחסות הדסה, שתפעיל שירותי בריאות במושבות למי שאינם רוצים להיות חברים בקופת חולים כללית. ההצעה זכתה לתמיכתה המיידית של התאחדות האיכרים, ובנובמבר 1931 קיבלה קופת חולים עממית את אישור ועדת הבריאות ותחומי פעולתה הוגדרו.. כצנלסון נבחר למנהלה הראשון של הקופה החדשה, קופת חולים עממית.

קופת חולים עממית התארגנה לפעילות תחילה במושבות קטנות כמו יסוד המעלה, כפר תבור, יבנאל ובנימינה. קופת חולים עממית הגיעה לשיתוף פעולה עם קופת חולים כללית על מתן שירותי רופא משותפים לחברי שתי הקופות. במאי 1932 הוקם סניף של הקופה בכפר סבא וב-1 ביוני 1932 החל לפעול סניף של הקופה בחיפה. עם זאת, בנקודות היישוב הגדולות נתקלה הקופה בבעיה של השגת הסכמה עם הסתדרות הרופאים, על מחיר השירותים. ההסתדרות הרפואית דרשה תשלום יותר גבוה מזו שהקופה הסכימה לשלם, והתנגדה לכך שקופת חולים עממית כללה חברים בעלי נכסים. 

בינואר 1934 התקיימה ועידה ארצית ראשונה של הקופה. באותה עת היו לקופה 13,600 חברים שקבלו שירות ב-43 סניפים. הקופה נהנתה מסיוע של ההסתדרות הציונית הדסה, שנומקה בעלויות הקמה ובכך שכ-4000 מחבריה הם נזקקים שאינם יכולים לשלם את מלוא המחיר של השירות. 

3 שנים אחרי הקמת קופת חולים עממית, הוקמה קופת חולים לאומית. בשנים 1935 ו- 1937 נאבקה קופת חולים הכללית נגד העברת כספי הסוכנות היהודית לקופת חולים לאומית, תמורת טיפול רפואי לעולים החדשים, וכשהתברר לקופת חולים כללית שקופת חולים לאומית הגיעה לכלל הסכם סודי עם קופת חולים עממית, ולפיו תקבל "עממית" את האחריות הרשמית לטפול בעולים החדשים הלאומיים, כדי לקבל את הקצבת הסוכנות, יצאה הקופה למלחמת חורמה נגד שתי הקופות המתחרות גם יחד.

בשל ריבוי הרופאים שעלו לארץ ישראל, גדל גם כושר התחרות של הקופות "לאומית" ו"עממית", והן הרחיבו שירותיהן והציעו אותם בתעריפים זולים יותר משל קופת חולים כללית.

== לקריאה נוספת ==

* שפרה שורץ (2003) [https://in.bgu.ac.il/bgi/iyunim/DocLib4/8b.pdf פוליטיקה ובריאות: המהלכים לקראת הקמתו של מערך קופות חולים ביישוב היהודי בארץ ישראל בזמן המנדט] בתוך כלכלה וחברה בימי המנדט (עורכים: אבי בראלי ונחום קרלינסקי), קריית שדה בוקר:הוצאת הספרים של אוניברסיטת בן-גוריון בנגב, עמ' 553 - 582.

== קישורים חיצוניים ==

==הערות שוליים==

עממית
קטגוריה:התאחדות האיכרים
קטגוריה:קופת חולים מאוחדת
קטגוריה:ההסתדרות הציונית הדסה
קטגוריה:היישוב: בריאות ורפואה
קטגוריה:ציונות כללית
קופת חולים אסף

לוגו קופת חולים אסף
קופת חולים אסף הייתה קופת חולים "בלתי מפלגתית" שהוקמה בשנת 1962 על בסיס איחוד מספר ארגוני ביטוח רפואי שהתקיימו במדינת ישראל וביישוב משנות ה-40: קופת חולים יישובית, איחוד קופ"ח אוצר הרופאים וקופ"ח שילוח (מייסודה של ההסתדרות הרפואית בחיפה). ב-1975 התאחדה "אסף" אל קופת חולים מכבי.

==קישורים חיצוניים==
*עדין טיילהבר־טלבר [https://irgun-jeckes.org/המייסדים-הייקים-של-קופת-חולים-מכביעדי/ המייסדים הייקים של קופת חולים מכבי]
==הערות שוליים==

אסף
קטגוריה:מכבי שירותי בריאות
1967 בארצות הברית

1967 בארצות הברית הייתה השנה בה חגגה ארצות הברית 191 שנה מיום היווסדה.

== הנהגה ==
* הנשיא: לינדון ג'ונסון (המפלגה הדמוקרטית)
* סגן הנשיא: יוברט האמפרי (המפלגה הדמוקרטית)

== אירועים בולטים ==

27 בינואר: שרפה פורצת בעת בדיקה לפני טיסה של [[אפולו 1, טיסת החלל המאוישת הראשונה של ארצות הברית, וגורמת למותם של 3 אסטרונאוטים]]
* 15 בינואר – גרין ביי פאקרס מנצחת את קנזס סיטי צ'יפס במשחק הסופרבול הראשון 
* 27 בינואר – בשרפה שפורצת בעת בדיקה לפני טיסה של אפולו 1, טיסת החלל המאוישת הראשונה של ארצות הברית נהרגים 3 אסטרונאוטים 
* 10 בפברואר – מאושרר התיקון ה-25 לחוקת ארצות הברית, המסדיר את העברת סמכויות הנשיא לסגנו 
* 12 במאי – אתר הנופש דיסניוורלד בפלורידה הופך למחוז אדמיניסטרטיבי עצמאי תחת שליטתה של חברת וולט דיסני 
* 12 ביוני – בית המשפט העליון של ארצות הברית קובע כי חוקי המדינות שאוסרים על נישואים בין-גזעיים אינם חוקתיים 
* 17 באוקטובר – מועלית הצגת הבכורה של המחזמר שיער 
* 9 בנובמבר – תוכנית אפולו: נאס"א משגרת את החללית הנסיונית (לא-מאוישת) אפולו 4 מקייפ קנדי 
* 29 בנובמבר – מלחמת וייטנאם: שר ההגנה של ארצות הברית, רוברט מקנמארה, מודיע על התפטרותו 

== נולדו ==
* 20 בפברואר – קורט קוביין, סולן להקת נירוונה (התאבד ב-1994) 
* 20 ביוני – ניקול קידמן, שחקנית אוסטרלית-אמריקאית 
* 1 ביולי – פמלה אנדרסון, שחקנית 
* 18 ביולי – וין דיזל, שחקן קולנוע אמריקאי 
* 23 ביולי – פיליפ סימור הופמן, שחקן קולנוע אמריקאי זוכה פרס האוסקר (נפטר ב-2014) 
* 25 ביולי – מט לבלנק, שחקן 
* 21 באוגוסט – קארי-אן מוס, שחקנית קולנוע 
* 28 באוקטובר – ג'וליה רוברטס, שחקנית 
* 31 באוקטובר – ונילה אייס, ראפר 
* 22 בנובמבר – מארק ראפלו, שחקן אמריקאי 
* 28 בנובמבר – אנה ניקול סמית', דוגמנית ושחקנית אמריקאית (נפטרה ב-2007) 
* 13 בדצמבר – ג'יימי פוקס, שחקן וקומיקאי אמריקאי
== נפטרו ==
[[רוברט אופנהיימר]]
* 3 בינואר – ג'ק רובי, האיש שרצח את לי הארווי אוסוואלד (נולד ב-1911) 
* 27 בינואר – וירג'יל גריסום (נולד ב-1926), אדוארד היגינס וייט (נולד ב-1930), ורוג'ר צ'אפי (נולד ב-1935), אסטרונאוטים אמריקאים בשריפת אפולו 1
* 6 בפברואר – הנרי מורגנטאו (הבן), שר האוצר של ארצות הברית בתקופת הניו דיל ומלחמת העולם השנייה (נולד ב-1891) 
* 18 בפברואר – רוברט אופנהיימר, פיזיקאי אמריקני, ראש תוכנית מנהטן (נולד ב-1904) 
* 7 ביוני – דורותי פארקר, סופרת אמריקאית (נולדה ב-1893) 
* 10 ביוני – ספנסר טרייסי, שחקן אמריקאי (נולד ב-1900) 
* 29 ביוני – ג'יין מנספילד, שחקנית (נולדה ב-1933) 
* 8 ביולי – ויוויאן לי, שחקנית קולנוע ותיאטרון, שכיכבה בסרט "חלף עם הרוח" (נולדה ב-1913) 
* 17 ביולי – ג'ון קולטריין, סקסופוניסט ג'אז (נולד ב-1928) 
* 19 באוגוסט – הוגו גרנסבק, סופר ומוציא לאור בתחום מדע הבדיוני (נולד ב-1884) 

== קישורים חיצוניים ==

*
1966 בארצות הברית

1966 בארצות הברית הייתה השנה בה חגגה ארצות הברית 190 שנה מיום היווסדה.

== הנהגה ==
* הנשיא: לינדון ג'ונסון (המפלגה הדמוקרטית)
* סגן הנשיא: יוברט האמפרי (המפלגה הדמוקרטית)

== אירועים בולטים ==

* 28 בפברואר – האסטרונאוטים האמריקנים צ'ארלס באסט ואליוט סי נהרגים בתאונת מטוס בסנט לואיס, מיזורי.
* 8 ביוני – טורנדו עובר בעיירה טופיקה שבקנזס וגורם למותם של 16 אנשים, למאות פצועים, לאלפי בתים שניזוקו או נהרסו ובסך הכל לנזקים בעלות של 100 מיליון דולרים.
* 18 ביולי – ג'מיני 10 שוגרה לחלל 
* 29 באוגוסט – המופע האחרון של הביטלס נערך בסן פרנסיסקו שבקליפורניה 
* 8 בספטמבר – הפרק הראשון של סדרת המדע הבדיוני "מסע בין כוכבים" משודר 
* 11 בנובמבר – ג'מיני 12, האחרונה במשימות תוכנית ג'מיני, משוגרת לחלל 
* 15 בנובמבר – אדם בחלל: החללית ג'מיני 12 נוחתת באוקיינוס האטלנטי, עם האסטרונאוטים: באז אולדרין וג'יימס לוול 

== נולדו ==
* 13 בינואר – פטריק דמפסי, שחקן אמריקאי 
* 14 בינואר – דן שניידר, תסריטאי אמריקאי 
* 20 בינואר – ריין וילסון, שחקן אמריקאי 
* 20 בפברואר – סינדי קרופורד, דוגמנית על אמריקאית 
* 24 בפברואר – בילי זיין, שחקן אמריקאי 
* 8 באפריל – רובין רייט, שחקנית אמריקאית 
* 22 באפריל – ג'פרי דין מורגן, שחקן אמריקאי 
* 16 במאי – ג'נט ג'קסון, זמרת אמריקאית 
* 8 ביוני – ג'וליאנה מרגוליס, שחקנית אמריקאית 
* 28 ביוני – ג'ון קיוזאק, שחקן אמריקאי 
* 30 ביוני – מייק טייסון, מתאגרף אמריקאי 
* 14 ביולי – מת'יו פוקס, שחקן אמריקאי 
* 14 באוגוסט – האלי ברי, שחקנית קולנוע אמריקאית 
* 9 בספטמבר – אדם סנדלר, שחקן וקומיקאי אמריקאי 
* 11 באוקטובר – לוק פרי, שחקן אמריקאי (נפטר ב-2019) 
* 19 באוקטובר – ג'ון פאברו, שחקן אמריקאי-יהודי 
* 2 בנובמבר – דייוויד שווימר, שחקן קולנוע וטלוויזיה יהודי אמריקאי 
* 17 בנובמבר – ג'ף באקלי, מוזיקאי אמריקאי (מת ב-1997)
* 4 בדצמבר – פרד ארמיסן, שחקן אמריקאי

== נפטרו ==
[[וולט דיסני]]
* 1 בפברואר – באסטר קיטון, שחקן ובמאי ראינוע אמריקאי (נולד ב-1895) 
* 20 בפברואר – צ'סטר נימיץ, מפקד הצי האמריקני באוקיינוס השקט בעת מלחמת העולם השנייה (נולד ב-1885) 
* 11 ביולי – דלמור שוורץ, משורר אמריקני (נולד ב-1913) 
* 3 באוגוסט – לני ברוס, קומיקאי (נולד ב-1925) 
* 6 באוגוסט – קורדוויינר סמית, דיפלומט, איש ביון אמריקאי ומחשובי כותבי המדע הבדיוני במאה ה־20 (נולד ב-1913) 
* 8 בנובמבר – ברנרד צונדק, אנדוקרינולוג ומפתח הערכה לבדיקת היריון (נולד ב-1891) 
* 15 בדצמבר – וולט דיסני, אנימטור ומפיק סרטי אנימציה (נולד ב-1901) 
* 30 בדצמבר – כריסטיאן הרטר, מדינאי אמריקני (נולד ב-1895)

== קישורים חיצוניים ==

*
מיסיסיפי פרד מקדואל

"מיסיסיפי" פרד מקדואל (באנגלית: Mississippi" Fred McDowell"; 12 בינואר 1904 - 3 ביולי 1972) היה זמר וגיטריסט בלוז. סגנונו הפשוט והבסיסי, שלא השתנה עם השנים, קנה לו הכרה כאחד מהמוזיקאים שניגנו את הבלוז הטהור ביותר.

==תולדות חייו==
מקדואל נולד בסמוך לממפיס, טנסי. למרות שניגן מגיל 14, עבד עד 1959 בעיקר כחוואי בסביבות ממפיס וניגן באירועים שונים. בין היתר פיתח (או שימר) סגנון שונה במקצת מהדלתא בלוז, שהתבסס על קשר עמוק למוזיקה אפריקאית (בעיקר שירי קריאה ותגובה) ואלתורים מחזוריים על אקורד יחיד, סגנון זה נקרא לעיתים "סגנון צפון-מיסיסיפי". כן פיתח נגינה בגיטרת סלייד, כאשר הוא עושה שימוש בכלים שונים ל"סלייד" (עצם המושחל על אצבע יד שמאל ומוחלק על המיתרים) בהם אולר, עצם חלולה (מה שהקנה לנגינה את הכינוי Steakbone, "עצם סטייק") וכוס זכוכית.

ב-1959 גילה אותו חוקר הפולקלור והמוזיקולוג אלן לומקס, שהקליט אותו יחד עם זמרת הפולק הבריטית שירלי קולינס. לומקס וקולינס הקליטו את מקדאול לתקליטים שהפכו פופולריים במקביל להתעניינות הגוברת בבלוז השורשי במועדוני ניו יורק ולונדון. מקדאול הופיע במועדונים ופסטיבלים כאשר הוא מנגן גיטרה ושר, ללא כל ליווי אחר. בשנות ה-60 החל לנגן גם בגיטרה חשמלית, אך באותו סגנון ישן ולא כרוק אנד רול. בשנת 1969 יצא לאור תקליטו "I Do Not Play No Rock 'N' Roll" ("אני לא מנגן שום רוקנ'רול"), ששמו מבוסס על שורה של מקדאול בריאיון עיתונאי.

בשנת 1971 הקליטה להקת האבנים המתגלגלות את שירו "You Gotta Move", תוך שמירה על סגנונו, בתקליטם החשוב "Sticky Fingers". באותה שנה הוקלט אלבומו אחרון של מקדאול "Live in New York". שנה מאוחר יותר נפטר מסרטן.

==קישורים חיצוניים==

* [http://www.wirz.de/music/mcdowfrm.htm דיסקוגרפיה מוערת]
* [http://glz.co.il/NewsArticle.aspx?newsid=51000 פרק "חיים של אחרים" על מקדואל] בהגשת ערן סבאג, גלי צה"ל, 1 בנובמבר 2009
* 
* 

==הערות שוליים==

קטגוריה:מוזיקאי בלוז
קטגוריה:גיטריסטים אמריקאים
קטגוריה:זמרים אמריקאים
קטגוריה:אמריקאים שנולדו ב-1904

קטגוריה:אמריקאים שנפטרו ב-1972
יו (כלי)

יו עשוי ברונזה ועליו תבליט, מתקופת ראשית [[שושלת ג'ואו, מוזיאון שנגחאי.]]
יו (בסינית: 卣) הוא כלי ברונזה דמוי קדרה, בעל מכסה. כלי זה שימש בסין בתקופת שושלת ג'ואו ושושלת שאנג בפולחן לצורך מתן מנחה נוזלית. לעיתים הכלים הם בעלי עיטורים זואומורפיים (בעלי דמויות חיות) - בעיקר דמויות ינשופים.

==ראו גם==
*חרסינת יו

==קישורים חיצוניים==

* 

קטגוריה:כלי ברונזה סינים
מכתב אשראי

מכתב אשראי, ידוע גם בשמות אשראי דוקומנטרי או LC, הוא מסמך המונפק על ידי אדם או גוף מסחרי כהתחייבות בלתי חוזרת לשלם לצד שכנגד את ערך הסחורה. 

מכתב אשראי משמש גם כשיטת תשלום עבור עסקה, שבה יצואן יכול לפדות את מכתב האשראי ולקבל עבורו תשלום. מכתבי האשראי משמשים בעיקר בסחר הבינלאומי, בעסקאות בעלות שווי משמעותי בין יצואן במדינה אחת ללקוח במדינה אחרת.

==קישורים חיצוניים==
* 
* 

קטגוריה:אשראי
קוימברה

קוימברה (בפורטוגלית: Coimbra, הגייה – [kuˈĩbɾɐ]) היא עיר שוק והגדולה שבערי מחוז קוימברה בפורטוגל. למרות שקוימברה שימשה כעיר הבירה של פורטוגל לזמן-מה, היא ידועה בזכות האוניברסיטה שלה (נוסדה ב-1290), השוכנת על פסגת גבעה נישאה – מהאוניברסיטאות המובילות בעולם הדובר פורטוגלית. העיר ממוקמת לגדת נהר מונדגו ונמלה פיגיירה דה פוש.

בעיר עצמה גרים כ-100,000 תושבים ובמחוז כ-430,000 (נכון לשנת 2001).

הקתדרלה החדשה של קוימברה
המגדל של אוניברסיטת קוימברה
קוימברה: המרכז המסחרי
הקתדרלה של ליסבון]]

==אקלים==

==אוכלוסייה==
{|
|- 	
! colspan="15" | מספר התושבים בעיר לפי שנה	
|- bgcolor="white"	
| align="center" | 1864	
| align="center" | 1878	
| align="center" | 1890	
| align="center" | 1900	
| align="center" | 1911	
| align="center" | 1920	
| align="center" | 1930	
| align="center" | 1940	
| align="center" | 1950	
| align="center" | 1960	
| align="center" | 1970	
| align="center" | 1981	
| align="center" | 1991	
| align="center" | 2001	
| align="center" | 2011	
|- bgcolor="white"	
| align="center" |	 40,681
| align="center" |	 45,075
| align="center" |	 51,996
| align="center" |	 54,105
| align="center" |	 62,872
| align="center" |	 62,870
| align="center" |	 76,494
| align="center" |	 85,702
| align="center" |	 98,027
| align="center" |	 106,404
| align="center" |	 110,553
| align="center" |	 138,930
| align="center" |	 139,052
| align="center" |	148,443 
| align="center" |	143,396 
|}

==חלוקה אדמיניסטרטיבית==
העיר מחולקת ל-18 שכונות, בעלות סמכויות מנהלתיות מסוימות:
* Almalaguês
* Antuzede e Vil de Matos
* Assafarge e Antanhol 
* Brasfemes
* Ceira
* Cernache
* Coimbra (Sé Nova, Santa Cruz, Almedina e São Bartolomeu)
* Eiras e São Paulo de Frades
* São João do Campo
* São Martinho da Árvore e Lamarosa
* São Martinho do Bispo e Ribeira de Frades
* São Silvestre
* Souselas e Botão
* Santa Clara e Castelo Viegas
* Santo António dos Olivais
* Taveiro, Ameal e Arzila
* Torres do Mondego
* Trouxemil e Torre de Vilela

==הקהילה היהודית==
בקוימברה התגוררה קהילה יהודית למן ימי הביניים. עם גירוש ספרד הכפילה או שילשה הקהילה את מספר חבריה והוקם רובע יהודי נוסף מחוץ לחומות. בשנת 1497 הוכרחו יהודי העיר להתנצר בכפייה כשאר יהודי פורטוגל. בשנת 1500 מנתה אוכלוסיית העיר כ-5,000 נפש ומעריכים שמספר הנוצרים החדשים היה כעשירית.

אחד הסוחרים הידועים בקהילה היה פרנאאו לורנסו, אבי משפחת קוריאל. אמו הייתה כנראה אביגיל קוריאל דה גיומר דה קוסטא, ואביו היה כנראה אציל פורטוגלי-ויזיגוטי, ז'רונימו דה סאלדאניה ובובדילה. לורנסו נבחר ב-1533 כנציג סוחרי קוימברה בוועדת השומה העירונית לענייני מיסים. נכדו של לורנסו היה האח הדומיניקני פרנציסקו דה ויקטוריה, שהתמנה לבישוף של טוקומן, ארגנטינה – המשרה הבכירה ביותר בהיררכיה הקתולית שאליה הגיע נוצרי-חדש פורטוגלי במאות ה-16 וה-17. דה ויקטוריה הוא שהכניס את גידול ועיבוד הסוכר לארגנטינה.

==ערים תאומות==
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

==לקריאה נוספת==
* יום טוב עסיס ומשה אורפלי (עורכים), יהדות פורטוגל במוקד, ירושלים: הוצאת מאגנס, תשס"ט

==קישורים חיצוניים==

* 

==הערות שוליים==

מרכז

קטגוריה:פורטוגל: ערים
קטגוריה:פורטוגל: היסטוריה
מוזיאון ארץ יהודה

מוזיאון ארץ יהודה הוא מוזיאון העוסק בתולדות ארץ יהודה ותרבותה, באמצעות תצוגת קבע ופעילות למגוון האוכלוסייה בתחומי ארכאולוגיה, היסטוריה תרבותית וזהות מקומית. הוא ממוקם בבניין מועצת קריית ארבע. המוזיאון נפתח בספטמבר 2002 במעמד נשיא המדינה, משה קצב. 

על הממצאים הייחודיים במוזיאון נמנים "מצבת ישראל", כד מטבעות מתקופת פעילותו של דוד המלך בחברון שהתגלה טמון בבית כנסת מתקופת בית שני, וחותם "למלך חברון" מתקופת בית ראשון. בשונה ממוזיאונים אחרים לארכאולוגיה בישראל, בסיור מודרך ניתן לפתוח את דלתות הארונות ולצפות במוצגים ללא כל חציצה. 

==ממצאי המוזיאון==
המוזיאון יועד בעיקרו להצגת ממצאים ארכאולוגיים שנחפרו באזור במשך 35 שנים. מקור הממצאים בפריטים שנאספו במחסני "קצין מטה ארכאולוגיה ביהודה שומרון ועזה". הממצאים מוצגים דווקא במוזיאון זה, משום שמדינת ישראל התחייבה בהסכמי אוסלו לא להעביר ממצאים ארכאולוגיים שנתגלו בשטחי יהודה ושומרון לתוך תחומי הקו הירוק.

המוזיאון אוצר בתוכו מאות חפצים ופריטים ארכאולוגים הממחישים פנים שונות בחיי היום-יום בחבלי ארץ יהודה בימי קדם.

שטח המוזיאון כ-630 מ"ר, ובו שלושה אולמות בהם מוצגים ממצאים ארכאולוגיים שונים המסודרים על-פי תקופות החל מתקופת המקרא וכלה בימי בית שני, התקופה הרומית.

תצוגות נוספות:
*תצוגת מרד בר כוכבא
*תצוגת משקופים עתיקים מבתי כנסת באשתמוע מן התקופה הביזנטית המעוטרים במנורת שבעת הקנים.
*פסיפס מתקופת בית שני שנחשף בחפירה ארכאולוגית בבית המרחץ מההרודיון, הארמון המלכותי של הורדוס.
*תצוגת ממצאים מהתקופה המקראית כגון: כלי מתכת, תכשיטים, קנקני חרס וכן ממצאים מתקופת בית שני המשנה והתלמוד.

==סמל המוזיאון==
סמל המוזיאון הוא מנורה ועץ דקל ומבוסס על משקוף בית כנסת עתיק שמוצג במוזיאון.

==גלריית תמונות==
<gallery>
מוזיאון_יהודה_פנורמה.jpg|מגוון מוצגים במוזיאון
File:חותם למלך חברון.jpg|thumb|חותם למלך חברון
File:מצבת ישראל.jpg|thumb|מצבת ישראל
</gallery>

==הערות שוליים==

ארץ יהודה
קטגוריה:קריית ארבע
קטגוריה:יהודה: מוזיאונים
הו (כלי)

כלי הו מתקופת [[שושלת ג'ואו המזרחית, המאה השמינית לפנה"ס, גלריית פריר, וושינגטון די. סי.]]
הו (בסינית: 壶, פיניין: Hū) הוא קנקן ברונזה, שצורתו צורת אגס, אשר שימש בטקסים דתיים בסין העתיקה.
קנקני ה"הו" הוצבו בקברים בסעודה הטקסית שהוכנסה אל הקבר כחלק מפולחן אבות במטרה להבטיח את עזרת רוח האבות. בתקופה הקדומה יותר - תקופת שושלת שאנג היו כלי ה"הו" כלים פשוטים במראם. עיצוב כלים אלה התפתח עם השנים ובתקופת שושלת ג'ואו היו על גבי הכלים תבליטים. כמו כן בתקופה זו נהגו להכניס זוגות של כלים אלה לקברים, ולא כלים בודדים, וכן הכלים גדלו בגודלם, נפחם ומשקלם. כלי הו שהתגלו בקבר יי מזנג הגיעו לגובה של 99 ס"מ ולמשקל של 240 ק"ג.

במהלך תקופת האביב והסתיו עוצבו הכלים בעיקר בתבליטי בעלי חיים.

בתקופת המדינות הלוחמות התפתחה צורת הכלי מכלי דמוי אגס לכלי בעל צורה ריבועית אשר נקרא "פאנג הו".

==קישורים חיצוניים==

* [http://www.metmuseum.org/toah/works-of-art/1999.46a,b תיאור כלי הו] באתר המטרופוליטן
* [http://www.metmuseum.org/toah/works-of-art/1988.20.4ab,5ab כלי הו מתקופת ג'ואו] באתר המטרופוליטן

קטגוריה:כלי ברונזה סינים
המשרד לביטחון הציבור של סין

מטה המשרד לביטחון הציבור ב[[בייג'ינג]]
המשרד לביטחון הציבור של הרפובליקה העממית של סין (בכתב סיני: 公安部; בפין-יין: gōng ān bù) הוא רשות המשטרה הלאומית של סין העממית. מאז הקמתו בשנת 1949 ועד 1954 נקרא בשם "המשרד המרכזי לביטחון הציבור". המשרד הוא סוכנות אכיפת החוק העיקרית במדינה. בראשו עומד השר לביטחון הציבור, אשר לו מושב במועצת המדינה. המשרד אחראי על המשטרה העממית המזוינת של סין. השר לביטחון הציבור מאז 2017 הוא ז'או קז'י.

סניפי המשרד מכונים הלשכה לביטחון הציבור (בכתב סיני: 公安局; בפין-יין: gōng ān jú) והללו ספגו ביקורת על שימוש מופרז בכוח.

==היסטוריה==
המשרד לביטחון הציבור הוא אחד מהארגונים הממשלתיים הוותיקים ביותר ברפובליקה העממית של סין. המשרד נתון לפיקוח הוועדה הצבאית המרכזית של המפלגה הקומוניסטית של סין. המשרד הוקם ביולי 1949 כאשר הועברו תפקידי השיטור מהמחלקה המרכזית לעניינים סוציאליים לידי המשרד, שהחל לפעול ב-1 בנובמבר 1949. מאז 1950 מטה הארגון הוא בבייג'ינג הבירה.

==מבנה ארגוני==
* המשרד לחקירת פשעים כלכליים
* משמר הגבול הסיני
* המחלקה לחקירת פשיעה חמורה
* שירותי כיבוי האש
* אבטחת אישים
* המחלקה לפיקוח על הרשת הציבורית והאינטרנט
* משטרת התנועה של סין
* המשטרה העממית המזוינת של סין
* המחלקה למאבק בסמים
* המחלקה למלחמה בטרור
==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:הרפובליקה העממית של סין: צבא וביטחון
קטגוריה:משרדי ביטחון פנים
קטגוריה:משרדי ממשלת סין
מוזיאון שאנגחאי

חזית המוזיאון
מוזיאון שאנגחאי (בסינית מסורתית: 上海博物館 ; בסינית מפושטת: 上海博物馆) הוא מוזיאון לאמנות סין מתקופת סין העתיקה, הממוקם בכיכר העם בשאנגחאי שבסין העממית.

==היסטוריה==
המוזיאון נוסד בשנת 1952 ופתח את שעריו לציבור במבנה ששימש קודם לכן את מועדון המרוצים של שנגחאי. בשנת 1959 עבר המוזיאון למבנה בדרך הנאן (אשר שימש קודם לכן חברות ביטוח ומשרדי בנקים), ובשנת 1992 הקצתה עיריית שאנגחאי שטח בסמוך לכיכר העם עבור המוזיאון.

הקמת מבנה המוזיאון החלה בשנת 1993 והוא נחנך ב-12 באוקטובר 1996.

גובהו של המוזיאון 29.5 מטרים ובו חמש קומות בשטח כולל של 39,000 מ"ר. המבנה תוכנן בצורת דינג- כלי פולחני מסורתי מברונזה.

חלקו העליון של המבנה מעוגל וחלקו התחתון של המבנה מרובע, בהתאם לאמונה המסורתית הסינית לפיה הארץ רבועה בעוד שהשמיים עגולים.

==אוספי המוזיאון==
במוזיאון למעלה מ-120,000 מוצגים ובהם כלי חרס, כלי ברונזה (כמו הו), קליגרפיה, רהיטים, כלי ירקן, מטבעות עתיקים, ציורים וחותמות. במוזיאון אחד עשר אולמות תצוגה קבועה, ושלושה אולמות של תצוגות מתחלפות.

==קישורים חיצוניים==

* 

* 
* [http://www.chinapicturespub.com/municipality/shanghai-china/shanghai-museum-travel.html תצלומי המוזיאון]

שאנגחאי
שאנגחאי
המינהל הלאומי לאבטחת סודות מדינה (סין)

המינהל הלאומי לאבטחת סודות מדינה (בסינית מפושטת: 中共中央保密委员会办公室; בפין-יין: zhōnggòng zhōngyāng bǎomì wěiyuán huìbàn gōngshì; מילולית: ועדת הביטחון של הוועד המרכזי של מק"ס) הוא זרוע ממשלתית של הרפובליקה העממית של סין שהיא חלק מקהילת המודיעין של סין העממית. בתפקיד מנהל המינהל - שיה יונג.

זהו ארגון של מועצת המדינה המופקד על שמירת מידע חסוי הנוגע לביטחון המדינה. לצד ארגון זה פועל גם הוועד המרכזי להגנת סודות מדינה. הארגון מאבטח בניינים ממשלתיים, שומר בחשאיות פעילויות צבאיות חשאיות ומבצעים, הארגון מנטר מועמדים לתפקידים בכירים במשרד לביטחון המדינה ובעמדות מפתח במדינה, ארגון זה הוא במידה רבה מקביל למלמ"ב הישראלי ובעל סמכויות נרחבות לחקירת בכירים.
==מבנה==
* משרד המדע והטכנולוגיה
* ביטחון הטכנולוגיה - גוף האחראי על אבטחת התעשיות הטכנולוגיות האסטרטגיות של סין.
==ראו גם==
*הממונה על הביטחון במשרד הביטחון
*המינהל השמיני של המטה הכללי הרוסי
**השירות להגנה על סודות מדינה
==קישורים חיצוניים==
* 

קטגוריה:קהילת המודיעין של הרפובליקה העממית של סין
1965 בארצות הברית

1965 בארצות הברית הייתה השנה בה חגגה ארצות הברית 189 שנה מיום היווסדה.

== הנהגה ==
* הנשיא: לינדון ג'ונסון (המפלגה הדמוקרטית)
* סגן הנשיא: סגן הנשיא: התפקיד לא היה מאויש עד 20 בינואר, יוברט האמפרי (המפלגה הדמוקרטית)

== אירועים בולטים ==

28 באוקטובר: הושלמה בניית "[[קשת השער" בסנט לואיס שבמיזורי.]]
חוק זכות ההצבעה: נשיא ארצות הברית לינדון ג'ונסון ומנהיגי התנועה לזכויות האזרח של ארצות הברית, מרטין לותר קינג ורוזה פארקס במעמד חתימת החוק.]]
* 2 במרץ – סרט הקולנוע, "צלילי המוסיקה" יוצא לאקרנים
* 8 במרץ – מלחמת וייטנאם: ארצות הברית שולחת לראשונה כוחות לוחמים - 3500 נחתים מגיעים לדרום וייטנאם
* 21 במרץ – מרטין לותר קינג מוביל 3,200 אנשים בצעדה השלישית למען זכויות הפרט
* 25 במרץ – פעיל זכויות האדם מרטין לותר קינג יחד עם עוד 25,000 תומכים מסיים צעדת מחאה בת ארבעה ימים מסלמה (Selma) למונטגומרי (אלבמה), בירת אלבמה
* 28 ביולי – מלחמת וייטנאם: נשיא ארצות הברית לינדון ג'ונסון מורה להגדיל את מספר החיילים האמריקאים בדרום וייטנאם מ-75,000 ל-125,000
* 30 ביולי – מלחמה בעוני: נשיא ארצות הברית לינדון ג'ונסון חותם על חוק הביטוח הלאומי המייסד את מדיקר ואת מדיקייד
* 6 באוגוסט – נחקק חוק זכות ההצבעה
* 3 באוקטובר – נשיא ארצות הברית לינדון ג'ונסון חותם על חוק ההגירה והאזרחות אשר ביטל את "נוסחת המוצא הלאומי" שהייתה נהוגה בארצות הברית משנת 1921, הגדיר מכסות הגירה על פי ארץ המוצא, וכמו גם הגדיר מדרג המקנה עדיפות למהגרים בעלי מקצועות נדרשים ולמהגרים בעלי קרובי משפחה בארצות הברית
* 28 באוקטובר – הושלמה בניית "קשת השער" בסנט לואיס שבמיזורי.
* 14 בנובמבר – מלחמת וייטנאם: פורץ קרב יה דראנג בין צבא ארצות הברית לכוחות צפון וייטנאם
* 18 בנובמבר – קרב יה דראנג מסתיים ללא צד מנצח (רשמית) ועם אלפי אבדות בנפש
* 15 בדצמבר – תוכנית ג'מיני: החללית ג'מיני 6A משוגרת לחלל

== נולדו ==
* 1 בפברואר – ברנדון לי, שחקן ואמן אמנויות לחימה (נהרג 1993)
* 7 בפברואר – כריס רוק, שחקן קולנוע אמריקאי 
* 18 בפברואר – ד"ר דרה (אנדרה רומל יאנג), ראפר ומפיק מוזיקלי אמריקני 
* 25 במרץ – שרה ג'סיקה פרקר, שחקנית אמריקאית 
* 4 באפריל – רוברט דאוני ג'וניור, שחקן קולנוע אמריקאי 
* 24 במאי – ג'ון סי. ריילי, שחקן וזמר 
* 31 במאי – ברוק שילדס, שחקנית קולנוע אמריקאית 
* 23 ביולי – סלאש, גיטריסט (Guns N' Roses) 
* 3 בספטמבר – צ'ארלי שין, שחקן קולנוע אמריקאי 
* 11 בספטמבר – מובי, יוצר מוזיקה אלקטרונית אמריקאי 
* 25 בספטמבר – סקוטי פיפן, כדורסלן אמריקאי 
* 30 בנובמבר – בן סטילר, שחקן אמריקאי

== נפטרו ==
[[מלקולם אקס]]
* 4 בינואר – תומאס סטרנס אליוט, משורר אמריקאי (נולד ב-1888) 
* 21 בפברואר – מלקולם אקס, מנהיג אפרו אמריקאי ולוחם למען זכויות השחורים (נרצח) (נולד ב-1925) 
* 22 בפברואר – פליקס פרנקפורטר, שופט בית המשפט העליון של ארצות הברית (נולד ב-1882) 
* 27 באפריל – אדוארד מורו, עיתונאי רדיו וטלוויזיה אמריקאי (נולד ב-1908) 
* 20 ביוני – ברנרד ברוך מומחה פיננסי ויועצו הכלכלי של הנשיא ג'ון פ. קנדי (נולד ב-1870) 
* 22 ביוני – דייוויד או. סלזניק, מפיק סרטים (נולד ב-1902) 
* 14 ביולי – עדלאי סטיבנסון, מועמד לנשיאות ארצות הברית (נולד ב-1900) 

== קישורים חיצוניים ==

*
פג'ר (לוויין)

פג'ר (בפרסית: فجر - מילולית "שחר"), הוא שמו של לוויין קטן מפיתוח איראני עצמאי. הלוויין שוגר לחלל ב-2 בפברואר 2015 באמצעות משגר לוויינים מפיתוח איראני. למרות התכנון המקורי, לפיו הלוויין אמור היה לפעול שנה וחצי, הוא חדר לאטמוספירה של כדור הארץ ונשרף ב-26 בפברואר 2015, עשרים וארבעה יום בלבד לאחר השיגור.

==מהלך הפיתוח==
קיומו של הלוויין נחשף לכלי התקשורת באיראן ביולי 2010. הלוויין הוצג לראשונה במסגרת אירועי השגי הממשלה והמהפכה האיסלאמית ב-7 בפברואר 2011, על ידי נשיא איראן. הלוויין שוגר בפברואר 2015, והיה הלוויין האיראני הרביעי בחלל.

==מבנה הלוויין==
על פי דוברים רשמיים באיראן הלוויין מיועד למשימה של חישה מרחוק והוא יהיה בעל רזולוציה של כ-150 מטר. ללוויין מערכת הנעה הפועלת באמצעות גז קר (חנקן) מדוחס, והוא מסוגל לבצע שינויים במסלולו.

==הערות שוליים==

קטגוריה:לוויינים איראניים
ניפיסינג סילס

מפת מיקום של ניפיסינג סילס
ניפיסינג סילס (באנגלית: Nipissing sills) הוא מחדר פלוטוני רדוד ונרחב – מתחם סילים המצוי באונטריו, קנדה.

המחדר הוא חלק ממשטח בזלת נרחב שנוצר באירוע הגעשי "אונגבה" (Ungava event) והוא מצוי בשוליים הצפוניים של אגן סדברי (Sudbury Basin) – מכתש הפגיעה השני בגודלו בעולם, שנוצר לפני כ-1,850 מיליון שנים.

==מאפיינים==
המחדר מהווה מקבץ של סילים בשוליים הדרומיים של קראטון סופיריור בשילד הקנדי, שחדרו לשכבות סלעי משקע וסלעי תשתית.

כיוון הסילים מצפון-מזרח לדרום-מערב, ורוחבם אינו עולה על 460 מ'.

הסילים מוגדרים כמורכבים מדיאבז – סלע תת-געשי שהרכבו דומה לגברו ולבזלת. הרכבם המינרלוגי של הסלעים מזהה אותם כגברו עתיר הורנבלנדה ובזלת תולאיטית.

==היווצרות==
המחדר נוצר בפלאופרוטרוזואיקון וגילו 2,217-2,210 למ"ש.

בסלעי הדיאבז בחלקו הדרומי של המחדר זוהה מעוות מאוחר, ומחשופיהם מקבילים לציר הקימוט של הסלעים אליהם חדרו.
עם זאת, מחקר אחר טוען כי אף שהאזור היה נתון לאורוגנזה מראשית הארכאיקון, סיל ניפיסינג נוצר לאחר תהליכי קימוט והעתקה של סלעי התשתית.

המחדרים לא נוצרו בהזנה ישירה מתוך תא מאגמה, אלא בהזנה צדית-אופקית באמצעות נחילי דייקים, שמקורם המעטפתי 1,300 ק"מ צפונית-מזרחית לסילים. דייקים אלה יצאו ממקור משותף ושלחו מעין "קרניים" שהזינו את הסילים.

הסילים מציגים שלושה כיוונים פלאומגנטיים מובהקים המצביעים על שלושה אירועי חדירה נפרדים. תמיכה לכך נמצאה בהתמרת מגע בשולי הסלעים אליהם חדרו, המוכיחה שהכיוונים הפלאומגנטיים הם אכן ראשוניים.

==הערות שוליים==

קטגוריה:סילים
קטגוריה:קנדה: גאולוגיה
קטגוריה:אונטריו
מאדאן (בולגריה)

מאדאן (בבולגרית: Мадан) היא עיירה ורשות מקומית במרכז דרומה של בולגריה, הרביעית בגודלה במחוז סמוליאן, השוכנת על רכס הרודופי, 189 קילומטרים דרומית מזרחית מהבירה סופיה ו-30 קילומטרים מבירת המחוז סמוליאן. במאדאן שורר אקלים ממוזג והטמפרטורה השנתית הממוצעת עומדת על 10<sup>o</sup>c.

==היסטוריה==
קיימות עדויות ארכאולוגיות להתיישבות מאורגנת בשטח מאדאן המתוארכות למאה ה-5, ראשית התקופה הביזנטית. תושביו הקדומים של היישוב עסקו בכריית עפרה. בתקופת האימפריה הבולגרית הראשונה נקרא היישוב קְרוּשוֹבוֹ. במהלך המאה ה-14 נכבש היישוב בידי צבא האימפריה העות'מאנית ושמו שונה למָאדֶן, בטורקית עות'מאנית:מכרה. ב-1850 תועדו ביישוב 400 בתי מגורים. 

ב-20 בינואר 1878, במהלך המלחמה העות'מאנית-רוסית (1877–1878) נכבש היישוב בידי צבא האימפריה הרוסית, אך הוחזר לחזקת העות'מאנים מתוקף סיכומי קונגרס ברלין. באוקטובר 1912 במהלך מלחמת הבלקן הראשונה, נכבש היישוב בידי צבא ממלכת בולגריה. ב-22 באוגוסט 1953 זכתה מאדאן למעמד של עיירה.

==דמוגרפיה==
בין 1994 ל-2003 קטנה אוכלוסיית העיירה ב-30 אחוזים, בעיקר עקב הגירת עבודה שנבעה מהמשבר הכלכלי החריף שפקד את בולגריה. ב-2004 חל גידול בשיעור 15.86 אחוזים ומ-2005 ועד 2010 חל קיטון בשיעור מתון של 5.5 אחוזים שמוסבר בשיעור תמותה העולה על שיעור הילודה. מבחינת התמהיל המגדרי, עולה כי 50.15 אחוזים מהאוכלוסייה הן נשים ו-49.85 אחוזים הם גברים.

==כלכלה==
במאדאן פועלות שתי חברות כרייה המפעילות מספר מכרות באזור לכריית עפרה, עופרת ואבץ. עוד פועלת בעיר חברות ליצור ותיקון משאבות גז, ליצור חלקי מכונות חקלאיות ומוצרי פלסטיק. בשטח הרשות המקומית קיימים גם מספר מפעלי טקסטיל, עיבוד עץ ועיבוד מזון.

==ערים תאומות== 

== ראו גם ==

אוכף מאדאן, ברכס אימאון, באי סמית', באיי שטלנד הדרומיים, שבסמוך לאנטארקטיקה, נקרא על שם העיר מאדאן.

==קישורים חיצוניים==

* 

==הערות שוליים==

קטגוריה:ערי מחוז סמוליאן
1963 בארצות הברית

1963 בארצות הברית הייתה השנה בה חגגה ארצות הברית 187 שנה מיום היווסדה.

== הנהגה ==
* הנשיא: ג'ון פיצג'רלד קנדי (המפלגה הדמוקרטית) עד 22 בנובמבר, לינדון ג'ונסון (המפלגה הדמוקרטית)
* סגן הנשיא: לינדון ג'ונסון (המפלגה הדמוקרטית) עד 22 בנובמבר, התפקיד לא היה מאויש

== אירועים בולטים ==

* 21 במרץ – כלא אלקטרז בסן פרנסיסקו נסגר 
* 10 באפריל – הצוללת האמריקאית USS Thresher טובעת ליד קייפ קוד, מסצ'וסטס. נספים 129 אנשי צוות
* 18 באוגוסט – המאבק של התנועה לזכויות האזרח של ארצות הברית: ג'יימס מרדית הוא האזרח השחור הראשון המסיים את לימודיו באוניברסיטת מיסיסיפי 
* 28 באוגוסט – מרטין לותר קינג נואם את נאומו ההיסטורי "יש לי חלום" מול כ-200,000 איש במסגרת המצעד לוושינגטון למען תעסוקה וחירות מעל מדרגות אנדרטת לינקולן בוושינגטון 
* 22 בנובמבר – ג'ון פ. קנדי, נשיא ארצות הברית, נרצח בדאלאס, טקסס.
* 22 בנובמבר – לינדון ג'ונסון מושבע כנשיא ארצות הברית.
* 24 בנובמבר – ג'ק רובי יורה למוות בלי הארווי אוסוואלד, החשוד ברצח קנדי 
* 25 בנובמבר – ג'ון פ. קנדי נקבר בבית הקברות הלאומי ארלינגטון 
* 29 בנובמבר – נשיא ארצות הברית לינדון ג'ונסון מורה בצו נשיאותי על הקמת ועדת וורן לחקר רצח קנדי 
* 8 בדצמבר – אסון התעופה הגדול בהיסטוריה שנגרם כתוצאה ממכת ברק: התרסקות טיסה 214 של פאן אם, טיסת פנים בארצות הברית 

<gallery widths="180px" heights="120px" perrow="3">
File:Martin Luther King - March on Washington.jpg|28 באוגוסט: מרטין לותר קינג נושא את נאומו המפורסם "יש לי חלום"
File:Moorman photo of JFK assassination.jpg|22 בנובמבר: הנשיא ג'ון פ. קנדי נרצח בדאלאס, טקסס
File:Lyndon B. Johnson taking the oath of office, November 1963.jpg|22 בנובמבר: לינדון ג'ונסון מושבע כנשיא ארצות הברית.
</gallery>

== נולדו ==
* 9 בפברואר – בריאן גרין, פיזיקאי אמריקני 
* 17 בפברואר – מייקל ג'ורדן, כדורסלן אמריקאי 
* 18 במרץ – ונסה ויליאמס, זמרת אמריקאית 
* 27 במרץ – קוונטין טרנטינו, במאי קולנוע אמריקאי 
* 18 באפריל – קונאן או'בריין, קומיקאי ומנחה טלוויזיה אמריקאי, זוכה פרס אמי 
* 25 במאי – מייק מאיירס, שחקן וקומיקאי קנדי 
* 9 ביוני – ג'וני דפ, שחקן קולנוע אמריקאי 
* 15 ביוני – הלן האנט, שחקנית קולנוע אמריקאית 
* 5 ביולי – אידי פאלקו, שחקנית אמריקאית 
* 30 ביולי – ליסה קודרו, שחקנית אמריקאית-יהודייה 
* 9 באוגוסט – ויטני יוסטון, זמרת פופ, אמריקאית 
* 19 באוגוסט – ג'ון סטיימוס, שחקן אמריקאי 
* 22 באוגוסט – טורי איימוס, זמרת אמריקאית 
* 6 באוקטובר – אליזבת שו, שחקנית אמריקאית 
* 31 באוקטובר – רוב שניידר, שחקן אמריקאי 
* 18 בדצמבר – בראד פיט, שחקן קולנוע 

== נפטרו ==
[[ג'ון פיצג'רלד קנדי]]
* 29 בינואר – רוברט פרוסט, משורר אמריקאי (נולד ב-1874) 
* 11 בפברואר – סילביה פלאת', משוררת וסופרת אמריקאית (התאבדה) (נולדה ב-1932) 
* 12 ביוני – מדגר אוורס, פעיל זכויות אדם אמריקאי (נולד ב-1925), נרצח בג'קסון (מיסיסיפי)
* 21 בנובמבר – רוברט פרנקלין סטראוד, נודע בכינויו "איש הציפורים מאלקטרז" (נולד ב-1890) 
* 22 בנובמבר – ג'ון פיצג'רלד קנדי, נשיא ארצות הברית (נולד ב-1917), נרצח על ידי לי הארווי אוסוואלד
* 24 בנובמבר – לי הארווי אוסוואלד, החשוד ברצח קנדי, נרצח על ידי ג'ק רובי (נולד ב-1939) 
* 14 בדצמבר – דיינה וושינגטון, זמרת אמריקאית (נולדה ב-1924) 

== קישורים חיצוניים ==

*
אתום

אתום או אתם היה אל במיתולוגיה המצרית.

מקור שמו במילה המצרית "תם" שמשמעה "תום" במובן "סיום" או "השלמה", מאחר שהוא יצר (השלים) את העולם, והוא עתיד להשמיד (לסיים) אותו בסוף מחזור החיים של העולם.

על פי מיתוס הבריאה המצרי בראשיתו של העולם היה רק נו - התהום והחושך ששרר לפני היווצרות הזמן. מתוך החושך יצר האל אתום את עצמו בעזרת שימוש במחשבותיו ובכוח רצונו הטהור. הוא לא היה גבר ולא אישה. על פי חלק מהכתבים אתום הופיע על גבעה שנקראה בנבן, ועל פי כתבים אחרים אתום הופיע כגבעה, שהייתה לו עין מיוחדת הרואה הכול והיכולה לשוטט בכל רחבי היקום. בגרסאות אחרות של המיתוס הפציע האל אתום מתוך פרח החבצלת. לאחר בריאתו חש אתום בודד. הוא חבר אל הצל שלו כדי לברוא ילד וילדה מרוק וזרע. הילד והילדה שנולדו היו האלים שו - אל האוויר ותפנות - אלת הערפל והלחות.

אתום מתואר לרוב בדמות אדם הלובש בגדי מלכות, ולראשו כתר משולב של מצרים העליונה ומצרים התחתונה. לעיתים הוא מתואר בדמות נחש בצורת עיגול, בשל תפקידו כיוצר העולם ומשמידו, ולעיתים בדמות אריה, שור, לטאה או קוף.

במיתולוגיה שהתפתחה בתקופת השושלת השישית, נחשב אתום לאל הראשון, וכן לאל השמש, כאשר אתום נחשב לאל השמש השוקעת, בעוד שרע נחשב לאל השמש הזורחת.

מרכז פולחנו של אתום היה בעיר און.

==ראו גם==
* אלוהויות במצרים העתיקה

==קישורים חיצוניים==

* [http://www.daat.ac.il/daat/kitveyet/mahanaim/sipurey.htm ד"ר שמואל אברמסקי, סיפורי בריאה בפי עמי הקדם האליליים, אתר דעת]

קטגוריה:מיתולוגיה מצרית
קטגוריה:אלי אדמה
קטגוריה:אלי שמש

ca:Llista de personatges de la mitologia egípcia#S
בנבן

בֶּנבֶּן או בֶּן בֶּן היא האתר במיתוס הבריאה של המיתולוגיה מצרית הקדומה שעליו נוצר האל אתום מתוך נו - תהום המים החשוכה ששררה לפני היווצרות הזמן. מתוך החושך יצר האל אתום את עצמו בעזרת שימוש במחשבותיו ובכוח רצונו, כשהוא מופיע לפי אחת הגרסאות על הגבעה שנקראה בנבן. לפי גרסה אחרת הפציע האל מתוך פרח החבצלת שבראש הגבעה. ישנן גרסאות בהן מזוהה האל אתום עם הגבעה.

המצרים זיהו את הגבעה עם אתר בעיר און, אשר נחשב מקום משכנו של האל. באתר זה נבנה מקדש לאל אתום (אל השמש בתקופה הקדומה), ובו הייתה ממוקמת אבן בצורת פרמידה שנקראה אבן בנבן, והיוותה מקור השראה לבניית צורת הפרמידה בראש אובליסקים ולאבן הרישא שבראש הפרמידות.

על פי המסורת המצרית קינן עוף החול המיתולוגי (במצרית עתיקה הוא נקרא בֶּנו) על אבן הבנבן.

==קישורים חיצוניים==

* [http://archhistory.blogspot.com/2007/11/ancient-egyptian-architecture.html אדריכלות במצרים העתיקה]
* [http://www.yourdiscovery.com/egypt/monuments/benben/index.shtml בנבן] - אתר ערוץ התגליות
* [http://www.nationalgeographic.com/pyramids/pyramids.html Pyramids at Giza] - אתר נשיונל ג'יאוגרפיק

<gallery>
קובץ:Obelisk-SesostrisI-Heliopolis.JPG|אובליסק בעיר און
קובץ:Bennu.jpg|הציפור בנו על גבעת הבנבן
</gallery>

קטגוריה:מיתולוגיה מצרית
1962 בארצות הברית

1962 בארצות הברית הייתה השנה בה חגגה ארצות הברית 186 שנה מיום היווסדה.

== הנהגה ==
* הנשיא: ג'ון פיצג'רלד קנדי (המפלגה הדמוקרטית)
* סגן הנשיא: לינדון ג'ונסון (המפלגה הדמוקרטית)

== אירועים בולטים ==

14-28 באוקטובר - [[משבר הטילים בקובה]]
* 4 בינואר – בניו יורק מתחילה הפעלתה של רכבת הנוסעים האוטומטית הראשונה 
* 7 בפברואר – ארצות הברית אוסרת על מסחר עם קובה
* 20 בפברואר – נאס"א משגרת את האסטרונאוט האמריקאי הראשון שהקיף את כדור הארץ במשימת מרקורי-אטלס 6
* 26 באפריל – החללית ריינג'ר 4 של נאס"א מתרסקת על הירח 
* 10 ביולי – טלסטאר, לוויין התקשורת הראשון בעולם משוגר למסלול סביב כדור הארץ 
* 17 ביולי – ניסויים גרעיניים: ניסוי Small Boy האחרון (Little Feller I) הופך לפיצוץ הגרעיני האטמוספירי האחרון באתר הניסוים בנבדה 
* 22 ביולי – תוכנית מארינר: החללית מארינר 1 יוצאת משליטה וטסה במסלול לא יציב דקות לאחר שיגורה, ומושמדת 
* 23 ביולי – הלוויין טלסטאר מעביר את אותות הטלוויזיה הטרנס-אטלנטיים הראשונים 
* 5 באוגוסט – כוכבת הקולנוע האמריקאית מרילין מונרו נמצאה מתה בגיל 36 בביתה שבברנטווד, קליפורניה. מותה מיוחס למנת יתר של סמי הרגעה.
* 23 באוגוסט – נוצר הקשר הטלוויזיוני ה"חי" הראשון בין אירופה לארצות הברית דרך לוויין התקשורת "טלסטאר" 
* 27 באוגוסט – שיגור החללית מארינר 2 
* 14 באוקטובר – מתחיל משבר הטילים בקובה לאחר שמטוסי צילום אמריקניים מגלים כי בקובה נבנים אתרי שיגור טילים.
* 22 באוקטובר – נשיא ארצות הברית ג'ון קנדי מודיע לציבור על הימצאותם של טילים גרעיניים סובייטיים בקובה, וקובע שכל התקפה מצד קובה תיחשב להתקפה מצד ברית המועצות, על כל המשתמע מכך.
* 28 באוקטובר – משבר הטילים בקובה מסתיים לאחר ששליט ברית המועצות ניקיטה חרושצ'וב הודיע כי הורה להוציא את הטילים מקובה.
* 20 בנובמבר – בעקבות סילוק הטילים הורה הנשיא קנדי להסיר את המצור הימי מעל קובה.

== נולדו ==
* 4 בינואר – הרלן קובן, סופר יהודי-אמריקאי 
* 17 בינואר – ג'ים קארי, שחקן קולנוע אמריקאי 
* 6 בפברואר – אקסל רוז, מוזיקאי רוק 
* 2 במרץ – ג'ון בון ג'ובי, זמר ושחקן קולנוע 
* 26 במרץ – ג'ון סטוקטון, כדורסלן אמריקאי 
* 16 באפריל – אנתוני בלינקן, פוליטיקאי אמריקאי 
* 12 במאי – אמיליו אסטבז, שחקן אמריקאי 
* 5 ביוני – ג'ף גרלין, שחקן אמריקאי-יהודי 
* 13 ביוני – אלי שידי, שחקנית אמריקאית 
* 3 ביולי – טום קרוז, שחקן קולנוע 
* 19 ביולי – אנתוני אדוארדס, שחקן, במאי ומפיק
* 31 ביולי – וסלי סנייפס, שחקן 
* 16 באוגוסט – סטיב קארל, שחקן אמריקאי 
* 11 בנובמבר – דמי מור, שחקנית קולנוע אמריקאית 
* 19 בנובמבר – ג'ודי פוסטר, שחקנית אמריקנית 
* 28 בנובמבר – ג'ון סטיוארט, קומיקאי ושחקן אמריקאי

== נפטרו ==
מרילין מונרו
* 10 באפריל – מייקל קורטיז, במאי קולנוע הוליוודי (נולד ב-1886) 
* 5 באוגוסט – השחקנית מרילין מונרו נפטרה באופן מסתורי (נולדה ב-1926) 
* 3 בספטמבר – א. א. קאמינגס, משורר אמריקאי (נולד ב-1894). 
* 7 בנובמבר – אלינור רוזוולט, הגברת הראשונה של ארצות הברית (נולדה ב-1884) 

== קישורים חיצוניים ==

*
1961 בארצות הברית

1961 בארצות הברית הייתה השנה בה חגגה ארצות הברית 185 שנה מיום היווסדה.

== הנהגה ==
* הנשיא: דווייט אייזנהאואר (המפלגה הרפובליקנית) עד 20 בינואר, ג'ון פיצג'רלד קנדי (המפלגה הדמוקרטית)
* סגן הנשיא: ריצ'רד ניקסון (המפלגה הרפובליקנית) עד 20 בינואר, לינדון ג'ונסון (המפלגה הדמוקרטית)

== אירועים בולטים ==

[[ג'ון פיצג'רלד קנדי מושבע לנשיא ה-35 של ארצות הברית]]
* 3 בינואר – ארצות הברית מנתקת את היחסים הדימפלומטיים עם קובה 
* 20 בינואר – ג'ון פיצג'רלד קנדי מושבע כנשיא ה-35 של ארצות הברית. הוא הנשיא הצעיר ביותר והקתולי הראשון. בנאום ההכתרה שלו אומר: "אל תשאלו מה אמריקה יכולה לעשות בשבילכם, תשאלו מה אתם יכולים למען אמריקה" 
* 1 במרץ – נשיא ארצות הברית, ג'ון פ. קנדי, מייסד את חיל השלום
* 15 באפריל – על פי החלטת הממשל האמריקני מטוסים הנושאים סימול קובני מזויף ושהוטסו בידי גולים קובנים מפגיזים בסיסים בקובה 
* 17 באפריל – ארצות הברית פותחת בפלישה למפרץ החזירים בקובה 
* 19 באפריל – מסתיימת הפלישה למפרץ החזירים לאחר שנשיא ארצות הברית ג'ון פ. קנדי מונע סיוע צבאי לגולים הקובנים 
* 5 במאי – האסטרונאוט האמריקאי הראשון, אלן שפרד, משוגר לחלל בחללית פרידום 7 
* 15 במאי – אלן שפרד הוא האמריקאי הראשון בחלל 
* 25 במאי – נשיא ארצות הברית ג'ון קנדי מכריז על תוכנית אפולו לשיגור אדם אל הירח 
* 29 בנובמבר – החללית מרקורי 5 משוגרת לחלל כשעל סיפונה השימפנזה אנוש. החללית הקיפה את כדור הארץ פעמיים ונחתה באוקיינוס ליד חופי פוארטו ריקו 

== נולדו ==
* 13 בינואר – ג'וליה לואי-דרייפוס, שחקנית אמריקאית 
* 3 באפריל – אדי מרפי, שחקן קולנוע וקומיקאי אמריקאי 
* 6 במאי – ג'ורג' קלוני, שחקן קולנוע, במאי ותסריטאי אמריקאי, זוכה פרס האוסקר 
* 13 במאי – דניס רודמן, כדורסלן NBA ושחקן קולנוע אמריקאי 
* 9 ביוני – מייקל ג'יי פוקס, שחקן קולנוע 
* 1 ביולי – קרל לואיס, אתלט אמריקאי, בעל תשע מדליות זהב אולימפיות 
* 23 ביולי – וודי הרלסון, שחקן קולנוע אמריקאי 
* 4 באוגוסט – ברק אובמה, נשיא ארצות הברית ה-44 
* 21 באוגוסט – סטיבן הילנבורג, ביולוג ואנימטור, יוצר הסדרה בובספוג
* 25 באוגוסט – בילי ריי סיירוס, שחקן קולנוע וזמר אמריקאי
* 2 בנובמבר – קיי די לאנג, זמרת אמריקאית
* 4 בנובמבר – ראלף מאצ'יו, שחקן אמריקאי
* 19 בנובמבר – מג ראיין, שחקנית אמריקנית 
* 8 בדצמבר – אן קולטר, פרשנית פוליטית שמרנית ועורכת דין אמריקאית
* 30 בדצמבר – בן ג'ונסון, אתלט קנדי

== נפטרו ==
[[ארנסט המינגוויי]]
* 10 בינואר – דשיל האמט, סופר בלשי אמריקאי (נולד ב-1894) 
* 13 במאי – גרי קופר, שחקן קולנוע אנגלי אמריקאי, 3 פעמים זוכה פרס אוסקר (נולד ב-1901) 
* 2 ביולי – ארנסט המינגוויי, סופר וחתן פרס נובל לספרות 1954 (נולד ב-1899) 
* 1 בספטמבר – אירו סארינן, אדריכל ומעצב פיני-אמריקאי נודע (נולד ב-1910) 

== קישורים חיצוניים ==

*
1960 בארצות הברית

1960 בארצות הברית הייתה השנה בה חגגה ארצות הברית 184 שנה מיום היווסדה.

== הנהגה ==
* הנשיא: דווייט אייזנהאואר (המפלגה הרפובליקנית)
* סגן הנשיא: ריצ'רד ניקסון (המפלגה הרפובליקנית)

== אירועים בולטים ==

* 9 בפברואר – הכוכב הראשון בשדרת הכוכבים של הוליווד ניתן לג'ואן וודוורד 
* 22 במרץ – פטנט על הלייזר נרשם לראשונה בארצות הברית על ידי ארתור סקלאולואו וצ'ארלס הארד 
* 1 באפריל – מפקד האוכלוסין האמריקאי לשנת 1960 קובע כי אוכלוסיית תושבי ארצות הברית מונה כ-179,323,175 בני אדם.
* 1 באפריל – ארצות הברית משגרת את הלווין המטאורולוגי הראשון 
* 1 במאי – ברית המועצות מפילה מטוס ריגול אמריקני מסוג U-2, הפעולה גורמת למשבר 
* 16 במאי – הומצא הלייזר 
* 16 באוגוסט – ג'וזף קיטינג'ר צונח מכדור פורח מעל ניו מקסיקו מגובה של 31,330 מ'. הוא קובע שיא שלא נשבר עד כה (נכון לשנת 2011) של קפיצה מגובה רב; נפילה חופשית (נפל 25.7 ק"מ בטרם פתח את מצנחו); והמהירות הגבוהה ביותר של אדם ללא מטוס – 982 קמ"ש 
* 19 באוגוסט – המלחמה הקרה: טייס ה-U-2 המופל פרנסיס גרי פאוורס נדון לעשר שנות מאסר במוסקבה באשמת ריגול למען ארצות הברית 
* 26 בספטמבר – משודר עימות הבחירות הטלוויזיוני הראשון בהיסטוריה – בין ג'ון קנדי לריצ'רד ניקסון 
* 8 בנובמבר – ג'ון פיצג'רלד קנדי נבחר לנשיא ארצות הברית 

<gallery widths="180px" heights="120px" perrow="3">

File:Kittinger-jump.jpg|16 באוגוסט: ג'וזף קיטינג'ר צונח מכדור פורח מעל ניו מקסיקו מגובה של 31,330 מ'.
File:Kennedy Nixon Debate (1960).jpg|26 בספטמבר: משודר עימות הבחירות הטלוויזיוני הראשון בהיסטוריה בין ג'ון קנדי לריצ'רד ניקסון.
File:ElectoralCollege1960.svg|8 בנובמבר: הסנאטור הדמוקרטי ג'ון פיצג'רלד קנדי מנצח בבחירות לנשיאות ארצות הברית.
</gallery>

== נולדו ==
* 4 בינואר – מייקל סטייפ, סולן להקת .R.E.M 
* 7 בפברואר – ג'יימס ספיידר, שחקן אמריקאי 
* 28 באפריל – אלנה קגן, משפטנית יהודייה, שופטת בית המשפט העליון של ארצות הברית
* 7 באוגוסט – דייוויד דוכובני, שחקן אמריקאי 
* 10 באוגוסט – אנטוניו בנדרס, שחקן אמריקאי 
* 17 באוגוסט – שון פן, שחקן קולנוע ובמאי קולנוע אמריקאי
* 1 בנובמבר – טים קוק, מנהל אמריקאי; מנכ"ל אפל
* 17 בנובמבר – רופול, שחקן אמריקאי
* 3 בדצמבר – דריל האנה, שחקנית אמריקאית
* 3 בדצמבר – ג'וליאן מור, שחקנית אמריקאית-בריטית

== נפטרו ==
[[קלארק גייבל]]
* 27 במאי – ג'יימס מונטגומרי פלאג, מאייר כרזת הגיוס של הדוד סם (נולד ב-1877)
* 23 באוגוסט – אוסקר המרשטיין, פזמונאי (שותפו של המלחין ריצ'רד רוג'רס) (נולד ב-1895) 
* 16 בנובמבר – קלארק גייבל, שחקן קולנוע אמריקאי שכיכב בסרט חלף עם הרוח (נולד ב-1901) 
* 21 בדצמבר – אריק טמפל בל, מתמטיקאי והיסטוריון של המתמטיקה (נולד ב-1883) 
* 31 בדצמבר – רוי ארצ'יבלד יאנג, בנקאי אמריקאי ששימש כיושב ראש דירקטוריון הבנק הפדרלי עם פרוץ המשבר בוולט סטריט ב-1929 ותחילתו של השפל הגדול (נולד ב-1882)

== קישורים חיצוניים ==

*
טמרין גראל

טמרין גראל (שם מדעי: Saguinus graellsi) הוא מין של פרימט מסוג טמרין. טמרין זה מכונה גם טמרין ריו נאפו בגלל תפוצתו על גדות נהר נאפו. טמרין זה הוא פעיל יום ושוכן עצים.

מין זה נחשב כמין נפרד של טמרין, אולם יש המשייכים אותו כתת-מין של טמרין שחור-אדרת, אולם בשונה מטמרין שחור-אדרת שגבו בצבע אדמדם, צבע גבו של טמרין גראל הוא ירוק זית.
== מאפיינים ==
צבע קדמת גופו, ידיו ורגליו ירוק זית-שחור. סביב פיו ואפו לבן. גבו ירוק זית. זנבו בהתחלה ירוק זית ובסופו שחור.
* אורך הגוף בין 17.5 לבין 31 ס"מ.
* אורך הזנב בין 25 לבין 44 ס"מ.
* משקל בין 225 לבין 900 גרם.

כל קבוצה מכילה נקבה וזכר שליטים ורק הם מתרבים. נקבה יכולה ללדת פעם או פעמיים בשנה כאשר הלידה הראשונה מתרחשת בחודש ינואר והלידה השנייה בחודש יוני. לאחר היריון שנמשך בין 130 ל-170 יום, נולדים תאומים לא זהים במשקל 50 גרם. לאחר 21 יום הגורים מתחילים לחקור את סביבתם אך עדיין חוזרים ומטופלים על ידי ההורים עד ל-7 שבועות מהלידה. בגיל זה הם מתחילים לאכול מזון רך ועלים. בגיל 10 שבועות הגורים הופכים להיות עצמאיים לחלוטין. הצעירים מגיעים לבגרות מינית בגיל 12–18 חודשים
מין זה חי עד 16 שנה בשבי.

תפוצתו בין נהר פוטומיו בצפון ונהר נאפו בדרום במדינות אקוודור, פרו וקולומביה.
הוא חי ביערות גשם ובסביבה של מים. שטח תפוצתו הוא 562 דונם בעונה היבשה ו-471 בעונה הרטובה. הם חיים בלהקות של בין 3 ל-9 פרטים וצפיפות המין בין 22 ל-33 פרטים לק"מ<sup>2</sup>.

טמרין זה כמו שאר מיני הטמרין אוכל חרקים, פירות ותפליטי עצים.

==קישורים חיצוניים==

==הערות שוליים==

קטגוריה:בעלי חיים שתוארו ב-1870
קטגוריה:טקסונים שתוארו בידי מרקוס חימנז דה לה אספדה
קטגוריה:מרמוסטיים
קטגוריה:אקוודור: יונקים
קטגוריה:יונקים ביער האמזונאס
בקע כושל

חתך בבקע הכושל בהעתק ניו מדריד
בגאולוגיה, בקע כושל הוא שלוחה לא פעילה של צומת משולש, בקע שלא התפתח ליצירת אוקיינוס. המונח הלועזי לבקע כושל, Aulacogen, מקורו ביוונית: αυλάκι – תעלה, אפיק, תלם, והוצע לראשונה על ידי הגאולוג הרוסי ניקולאי שטסקי (Николай Сергеевич Шатский) בשנת 1946.

==היווצרות==
צומת משולש הוא בקע תלת-זרועי של קרום יבשתי המצוי מעל תימרת מעטפת, הנוצר כתוצאה מהתרוממות, מתיחה, והידקקות של הקרום המסתיימת בהיווצרות סדקים.

בשלבים מתקדמים של התפרקות היבשת מתחברות שתיים מן הזרועות הפעילות בצומת ליצירת עמק ביקוע – עמק צר וארוך הנוצר לאורך בקע, בעוד השלישית חדלה להתפשט והופכת לבקע כושל. הבקע הכושל הופך לגראבן – גוש סלע השקוע בין שני העתקים בתחומי היבשת.

דוגמאות לבקעים כושלים הם עמק הריין במערב אירופה, עמק הריו גראנדה בניו מקסיקו והעתק ניו מדריד במיזורי. האחרון הוא בקע כושל שנוצר בעת התפרקות יבשת-העל רודיניה. עדות למבני החולשה שלו ניכרת בסדרת רעידות האדמה העזות, המוערכות בעוצמה של 8.0 בסולם ריכטר, שהתרחשו בשנים 1811-1812.

==התחדשות==
גראבן אוטווה
הקרום בבקע כושל נותר חלש בשל הביקועים, ועשוי להיות פעיל מבחינה סייסמית וגעשית. פעילות זו עשויה לחדש את הביקוע ולהפוך את הבקע הכושל לבקע פעיל. התחדשות כזו חלה בגראבן אוטווה בקנדה, שנוצר לפני כ-565 מיליון שנים סמוך לשלהי הפרקמבריון או בתחילת הקמבריון, פעילותו נפסקה והוא הפך לגראבן והתחדשה במהלך התפרקות פנגיאה.

==ראו גם==
*רעידות האדמה בניו מדריד (1811–1812)
*גאולוגיה - מונחים
*העתק
*טקטוניקת הלוחות

==הערות שוליים==

קטגוריה:גאולוגיה מבנית
קטגוריה:וולקנולוגיה
קטגוריה:טקטוניקה